பதவிப் போட்டி ஒன்று வந்தவுடன் பழகிய நண்பனைப் பழிக்கிறோம். செய்த உதவிகளை மறக்கிறோம். உண்மை உறவுகளைத் துறக்கிறோம், குறுக்கு வழியில் பயணிக்கிறோம். உண்மையைத் தெரிந்தே எதிர்க்கிறோம். பேச்சு, செயல், நட்பு போன்ற வேசங்களைப் போட்டு பிறரை ஏமாற்றிப் பெரிய மனிதர்களாகக் காட்டிக்கொண்டாலும் எல்லோரையும் சாமர்த்தியமாகச் சமாளித்துவிட்டோம் என்று எண்ணிக்கொண்டாலும் நாம் உறங்குமுன் மனச்சாட்சி நம்மை உறங்கவிடமால் உருட்டிக்கொண்டே இருக்கிறதே! இப்போது சொல்லுங்கள் நாம் நிசத்தைப் பிடித்து கொண்டு இருக்கிறோமா? நிழலைக் கட்டிக்கொண்டு வாழ்;கிறோமா?